चार राजनीतिक ताकतों के प्रभाव क्षेत्र को प्रदर्शित करने वाले उत्तरप्रदेश में भाजपा उपचुनाव के परिणाम में दूसरे सबसे बड़े दल के रूप में उपस्थित हुआ है। इतना ही नहीं पिछले चुनावों की तुलना में भाजपा का मत प्रतिशत जबरदस्त उछाल के रूप में सामने आया है। इन चुनावों से यह संकेत भी साफ तौर पर मिला है कि उत्तरप्रदेश में भाजपा अन्य दलों के लिए एक बहुत बड़ी राजनीतिक चुनौती बनकर आई है। परिणामों को राष्ट्रीय परिप्रेक्ष्य में देखा जाए तो इसमें भाजपा को सफलता ही मिली है, प्रादेशिक तौर पर जरूर कुछ अन्य दलों को संजीवनी मिली हो। वास्तविकता में देखा जाए तो उत्तरप्रदेश में कांगे्रस और बसपा का सूपड़ा साफ हुआ है।